एक न्यूरोसाइकोलॉजिकल रिसर्च में 412 गर्भवती महिलाओं, 272 मांओं और 386 एेसी महिलाओं को जो गर्भवती नहीं थीं, शामिल किया गया। उन सभी का एक मेमोरी टेस्ट लिया गया। निष्कर्ष यह सामने आया कि अधिक चुनौतीपूर्ण याद सम्बंधी कार्य में गर्भवती महिलाओं को सबसे अधिक समस्या का सामना करना पड़ा। गर्भावस्था में याद‌्दाश्त में कमी बहुत ही आम और वास्तविक है। हालांकि, गर्भावस्था के दौरान मस्तिष्क में होने वाले बदलाव सम्बंधी चिकित्सकीय सबूतों के अभाव के चलते न्यूरोलॉजिकल समुदाय दो भागों में बंट गया है। इन बदलावों को लेकर दोनों के ही अलग-अलग विचार हैं। लेकिन, बदलावों की वास्तविकता को लेकर दोनों ही ग्रुप के लोग सहमत होते हैं।